Mi wwḍeγ γer tlemmast n temdint, iḍher-iyi yiwen n yilemẓi ibed am tgejdit deg yiwen n ssqef, yettƐeyyiḍ : ‟argaz-agi d ameslub a lγaci.”Mi refdeγ allen-iw akken ad waliγ udem-is, tafat n yiṭij terza-d γef udem-iw ur neffir, tsellem-d fell-as, i tikkelt tamezwarut ara t-wali, tendeḥ terwiḥt-iw s lemḥibba n yiṭij, dayen ur ḥweǧeγ ara iƐeǧǧaren-iw, am akken ṛuḥeγ deg- sent dγa nniγ-d s leƐyaḍ : ‟ad awen-ibarek rebbi a yimakaren, ass-a trebḥem.”